|  |  |
| --- | --- |
|  | РЕПУБЛИКА СРБИЈАВЛАДАСлужба за управљање кадровима Београд |

На основу члана 50. Закона о државним службеницима и члана 4. став 1. Уредбе о  интерном и јавном конкурсу за попуњавање радних места у државним органима оглашава

 **ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА У РЕПУБЛИЧКОМ ГЕОДЕТСКОМ ЗАВОДУ**

**I Орган у коме се попуњава радно место: Републички геодетски завод, Булевар војводе Мишића број 39, Београд**

**II Радно место које се попуњава:**

**1. Радно место начелник Службе,** у звању виши саветник, Сектор за катастар непокретности, Служба за катастар непокретности Неготин - 1 извршилац.

**Опис послова:** Руковођење, планирање, организовање, усмеравање и надзор над радом државних службеника у Служби; старање о благовременој и правовременој имплементацији новоусвојених процедура и методологија; старање о имовини, безбедности и здрављу на раду запослених у Служби; старање о благовремености извршавања послова из делокруга рада Одељења, Одсека и Групе; oрганизација и контрола радова на пословима одржавања и обнове катастра непокретности; коначна овера решења у управним и вануправним предметима у вези са уписом непокретности у одсуству шефа Одсека за катастар непокретности и организовање процеса рада у одсуству руководиоца Групе за послове писарнице и руководиоца Групе Кладово; израда периодичних, месечних, недељних и дневних извештаја о реализацији планираних радова из делокруга рада Одељења, Одсека и Групе; израда извештаја по притужбама физичких и правних лица у вези уписа у катастар непокретности; старање о ажурности у решавању предмета и сарадња са свим унутрашњим јединицама у Заводу, органима државне управе и јединицама локалне самоуправе; прикупљање, припремање, обрада и отклањање неусаглашености података у бази геодетско катастарског информационог система на основу извештаја и сарадња са унутрашњим јединицама Завода у циљу унапређења квалитета геопросторних податка; обављање и других послова по налогу помоћника директора.

**Услови:** Стечено високо образовање из стручне области геодетског инжењерства на основним академским студијама у обиму од најмање 240 ЕСПБ, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит; најмање 7 година радног искуства у струци, као и потребне компетенције за рад на радном месту.

**III Место рада:** **Неготин**, Станка Пауновића број 1;

**IV Врста радног односа: радно место попуњава се заснивањем радног односа на неодређено време.**

**V Компетенције које се проверавају у изборном поступку :**

Сагласно члану 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција.

Изборни поступак спроводи се у више обавезних фаза и то следећим редоследом: провера општих функционалних компетенција, провера посебних функционалних компетенција, провера понашајних компетенција и интервју са комисијом.

На интерном конкурсу за извршилачка радна места која нису руководећа, не проверавају се опште функционалне и понашајне компетенције, а за радна места која су руководећа не проверавају се опште функционалне компетенције.

У свакој фази изборног поступка врши се вредновање кандидата и само кандидат који испуни унапред одређено мерило за проверу одређене компетенције у једној фази изборног поступка може да учествује у провери следеће компетенције у истој или наредној фази.

**Провера посебних функционалних компетенција:**

Посебна функционална компетенција за област рада послови руковођења (организационо

понашање) провераваће се путем симулације (писано).

Посебна функционална компетенција за радно место – планска документа, прописи и акта из надлежности и организације органа (Закон о државном премеру и катастру) провераваће сепутем симулације (писано).

Посебна функционална компетенција за радно место - прописи из делокруга радног места (Закон о планирању и изградњи) провераваће се путем симулације (писано).

Информације о материјалима за припрему кандидата за проверу посебних функционалних компетенција могу се наћи на интернет презентацији Републичког геодетског завода [www.rgz.gov.rs](http://www.rgz.gov.rs)

**Провера понашајних компетенција:**

Управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет и управљање људским ресурсима - обавиће се путем психометријских тестова, и интервјуа базираном на компетенцијама.

**Интервју са комисијом:** Процена мотивације за рад на радном месту и прихватање вредности државних органа провераваће се путем интервјуа са комисијом (усмено).

**VI Адреса на коју се подноси попуњен образац пријаве за интерни конкурс:** Образац пријаве на конкурс шаље се поштом или се предаје непосредно на адресу Републичког геодетског завода, Булевар војводе Мишића 39, 11040 Београд са назнаком „За интерни конкурс за попуњавање извршилачког радног места”.

**VII Лице које је задужено за давање обавештења:** Драгана Павловић, тел: (011)715-2762, од 10.00 до 13.00 часова.

**VIII Датум оглашавања:** 25. април 2023. године.

**IX Рок за подношење пријава на интерни конкурс** је осам дана и почиње да тече 26. априла 2023. године и истиче 03. маја 2023. године.

**X** **Пријава на интерни конкурс** врши се на Обрасцу пријаве који је доступан на интернет презентацији Службе за управљање кадровима (www.suk.gov.rs), интернет презентацији Републичког геодетског завода (www.rgz.gov.rs) или у штампаној верзији на писарници Републичког геодетског завода, Булевар Војводе Мишића 39, 11040 Београд.

Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.

Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**XI Докази које прилажу кандидати** који су успешно прошли фазе изборног поступка пре интервјуа са Конкурсном комисијом: оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту; оригинал или оверена фотокопија доказа о радном искуству у струци (потврда, решење и други акти којима се доказује на којим пословима, у ком периоду и са којом стручном спремом је стечено радно искуство), оригинал или оверена фотокопија решења о распоређивању или премештају у органу у коме ради или решења да је државни службеник нераспоређен.

Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинскоj управи. Законом о општем управном поступку („Службени гласник РС”, број: 18/16) је, између осталог, прописано да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама.

Документa о чињеницама о којима се води службена евиденција су: уверење о положеном државном стручном испиту за рад у државним органима, односно уверење о положеном правосудном испиту и уверење о положеном испиту за инспектора.

Потребно је да учесник конкурса у делу Изјава\*, у обрасцу пријаве, заокружи на који начин жели да се прибаве његови подаци из службених евиденција.

**XII Рок за подношење доказа:** кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на наведену адресу Републичког геодетског завода.

**XIII Датум и место провере компетенција кандидата у изборном поступку:**

Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о интерном конкурсу, на основу података наведених у обрасцу пријаве на конкурс, изборни поступак ће се спровести, почев од 15. маја 2023. године.

Провера посебних функционалних компетенција и понашајних компетенција обавиће се у Служби за управљање кадровима, Палата „Србија”, Булевар Михаила Пупина 2 (источно крило), док ће се интервју са комисијом обавити у просторијама Републичког геодетског завода, Булевар војводе Мишића 39, Београд.

Кандидати ће о датуму, месту и времену сваке фазе изборног поступка бити обавештени на контакте (бројеве телефона или e-mail адресе), које наведу у својим обрасцима пријаве.

**XIV Државни службеници који имају право да учествују на интерном конкурсу:**

На интерном конкурсу могу да учествују само државни службеници запослени на неодређено време из органа државне управе и служби Владе.

**Напоменe:**

Неблаговремене, недопуштене, неразумљиве или непотпуне пријаве биће одбачене.

Интерни конкурс спроводи Конкурсна комисија коју је именовао директор Републичког геодетског завода. Овај конкурс се објављује на интернет презентацији и огласној табли Службе за управљање кадровима и интернет презентацији и огласној табли Републичког геодетског завода.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

 **Д И Р Е К Т О Р**

 **др Данило Рончевић**